**Maan ystävät** on suomalainen ympäristöjärjestö, joka toimii osana kansainvälistä Friends of the Earth -verkostoa. Maan ystäville tärkeitä teemoja ovat ympäristönsuojelu, demokratia, ihmisoikeudet ja tasa-arvo. Järjestö perustettiin vuonna 1996.

Järjestö on osa kansainvälistä *Friends of the Earth International* -verkostoa, johon kuuluu ryhmiä noin 70 maasta kaikista maanosista. Kansainvälinen Maan ystävät on toiminut vuodesta 1971.

Toiminta
--------

Viime vuosina Maan ystävien toiminta on keskittynyt ilmastopolitiikkaan, fossiilisten energianlähteiden käytön vastustamiseen, globaalikasvatukseen, kaivostoimintaan ja vesikriisiin. Maan ystävien koordinoiman Polttava kysymys -ilmastolakikampanjan tavoitteena oli saada Suomeen laki, joka velvoittaa maan vuosittaisiin kasvihuonekaasujen päästövähennyksiin. Vastaavia lakeja on säädetty tai ollaan säätämässä myös monissa muissa maissa. Suomen kampanjassa ovat mukana Maan ystävien lisäksi useat järjestöt ja julkisuuden henkilöt. Ilmastolakikampanja saavutti tavoitteensa, kun eduskunta hyväksyi ilmastolain keväällä 2015. Tällä hetkellä Maan ystävät kampanjoi hiilivapaan Suomen puolesta. Hiilivapaa Suomi -kampanjan tavoitteena on fossiilisia polttoaineita käyttävien voimaloiden korvaaminen uusiutuvalla energiantuotannolla ja energian kohtuullisemmalla käytöllä. Maan ystävät on mukana myös Lentovero-kansalaisaloitekampanjassa.

  

Maan ystävät järjestää Kriittinen pyöräretki -mielenosoituksia, joiden tavoitteena on pyöräilyn nykyistä parempi huomoiminen kaupunki- ja liikennesuunnittelussa. Autottomana päivänä Maan ystävillä on toimintaa ympäri Suomea. Autottomana päivänä on muun muassa pidetty piknikkejä parkkiruuduissa, järjestetty pyörämielenosoituksia ja kadunvaltauksia.

Organisaatio
------------

Maan ystävillä on paikallisia yhdistyksiä ja toimintaryhmiä monissa kaupungeissa ja maakunnissa Suomessa. Maan ystävät järjestää kahdesti vuodessa valtakunnallisia väentapaamisia, joihin osallistuu jäseniä ja aktiiveja eri puolilta Suomea. Syysväentapaamisen yhteydessä järjestetään myös vuosikokous, jossa valitaan muun muassa uusi hallitus tulevalle vuodelle.

Maan ystävät saa rahoituksensa ministeriöiltä saaduista yleis- ja toiminta-avustuksista, säätiöiltä ja muilta yhdistyksiltä, jäsenmaksuista ja järjestön omasta varainkeruusta.

Omistukset
----------

Maan Ystävät toimii omistajana mm. Voima Kustannus Oy:ssä sekä Into Kustannus Oy:ssä. Muita yhteisiä omistajia yhtiöissä ovat mm. Rosebud Books ja Luonto-liitto

Lähteet
-------

1. 1 2 3 4  Yritys- ja yhteisötieto: Maan ystävät ry *Yritys- ja yhteisötietojärjestelmä*. Viitattu 21.7.2023.
2. 1 2 3  Yhteystiedot *Maan ystävät ry*. Viitattu 21.7.2023.
3. ↑  Mikä Maan ystävät? | Maan ystävät *www.maanystavat.fi*. Viitattu 19.3.2017.
4. ↑  History - Friends of the Earth International *www.foei.org*.  Arkistoitu 3.2.2017. Viitattu 19.3.2017. (englanniksi)
5. ↑  Historia | Maan ystävät *maanystavat.fi*. Viitattu 28.2.2017.
6. ↑  Ilmastolaki muissa maissa | Polttava Kysymys *www.polttavakysymys.fi*. Viitattu 4.2.2017.
7. ↑  Kampanjat | Maan ystävät *www.maanystavat.fi*. Viitattu 4.2.2017.
8. ↑  Hiilivapaa Suomi | Maan ystävät *www.maanystavat.fi*. Viitattu 4.2.2017.
9. ↑  Lentovero.fi - kirjoita kansanedustajille! *Lentovero.fi - kirjoita kansanedustajille!*. Viitattu 1.3.2020.
10. ↑  Kriittinen pyöräretki | Maan ystävät *www.maanystavat.fi*. Viitattu 4.2.2017.
11. ↑  Paikallisryhmät | Maan ystävät *www.maanystavat.fi*. Viitattu 16.1.2017.
12. ↑  Tapaamiset | Maan ystävät *www.maanystavat.fi*. Viitattu 28.2.2017.
13. ↑  Talous | Maan ystävät *www.maanystavat.fi*. Viitattu 1.3.2020.
14. ↑  Wayback Machine - arkistoitu tieto opetus- ja kulttuuriministeriön nuorisojärjestöille suunnatun valtionavustuksen saajista 2012-2018 *web.archive.org*.  16.5.2018.  Arkistoitu 16.5.2018. Viitattu 1.3.2020.
15. ↑  Voima *Maan ystävät*. Viitattu 21.7.2023.
16. ↑  Into *Into Kustannus Oy*.  21.7.2023.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Maan ystävät**.
* Suomen Maan ystävät.
* Euroopan Maan ystävät.
* Kansainvälinen Maan ystävät.